**СТАТУТ**

**За организирането и провеждането на Национален ученически конкурс за есе, стихотворение, рисунка и мултимедиен проект**

**„Тоз, който падне в бой за свобода, той не умира…“,**

**посветен на 180-годишнината от рождението на сливенския войвода и**

**борец за свобода Хаджи Димитър**

**Ⅰ. Организатори:**

Община Сливен

Регионално управление на образованието – Сливен

Регионален исторически музей „Д-р Симеон Табаков“ – Сливен

Регионална библиотека „Сава Доброплодни“ – Сливен

Художествена галерия „Димитър Добрович“ – Сливен

Народно читалище „Хаджи Димитър – 1937“ – Сливен

**ⅠⅠ. Цели:**

1. Стимулиране на интерес в учениците към личността и делото на Хаджи Димитър;
2. Формиране на ценностни ориентации и качества, свързани с чувството на национална идентичност и патриотизъм;
3. Изграждане и утвърждаване на умения за аргументирано писмено излагане на лична теза и боравене с исторически факти и извори.

**ⅠⅠⅠ. Изисквания:**

1. Есе:

* В конкурса за есе могат да участват ученици на възраст от Ⅴ до Ⅻ кл., разпределени в 3 категории: Ⅴ - ⅤⅠ клас; ⅥⅠ - Ⅸ клас и Ⅹ - Ⅻ клас;
* Регистрирани за участие ще бъдат само есета с максимален обем до 3 печатни стандартни страници;
* Не се регистрират за участие ръкописни творби;
* Всеки участник може да участва само с едно есе.

1. Стихотворение:

* В конкурса за стихотворение могат да участват ученици на възраст от Ⅰ до Ⅻ кл., разпределени в 4 категории: Ⅰ - Ⅳ клас; Ⅴ - ⅤⅠ клас; ⅥⅠ - Ⅸ клас и Ⅹ - Ⅻ клас;
* Не се регистрират за участие ръкописни творби;
* Всеки участник може да участва с до 3 стихотворения.

1. Рисунка:

* В конкурса за рисунка могат да участват ученици на възраст от Ⅰ до Ⅻ кл., разпределени в 3 категории: Ⅰ - Ⅳ клас; Ⅴ - ⅥⅠI клас и Ⅸ - Ⅻ клас;
* Жанров обхват на участващите творби: живопис и графика. Материалът е по избор на участниците: акварелни бои, темперни бои, акрилни бои, сухи или маслени пастели, флумастери, молив, туш, креда, въглен;
* Форматът на представените рисунки - 35/50 см (без паспарту);
* Всеки участник може да представи до две творби.

1. Мултимедиен проект

* В конкурса за мултимедиен проект могат да участват ученици на възраст от Ⅴ до Ⅻ кл., разпределени в 3 категории: Ⅴ - ⅤⅠ клас; ⅥⅠ - Ⅸ клас и Ⅹ - Ⅻ клас;
* Мултимедийните проекти трябва да бъдат разработени на лицензиран и свободно разпространяем софтуер, работещ под операционна система Windows;
* Няма ограничения в сложността и в съдържанието, в използвания формат и обем;
* Участието с мултимедийни проекти може да бъде индивидуално или в екип;
* При колективното участие в разработването на един проект могат да участват до 5 ученика;
* Всеки ученик или екип от ученици могат да представят за участие до 2 проекта.

1. Общи изисквания за всички раздели на конкурса

* Всички участници попълват формуляр за кандидатстване, приложен към статута;
* Творби с непосочена пълна информация за участниците не се регистрират;
* След приключване на конкурса творбите не се връщат;
* Творбите за участие се изпращат на адрес:

8800 Сливен

бул. „Цар Освободител“ 1

Община Сливен

Дирекция „Образование, култура и връзки с обществеността“

За конкурса, посветен на 180-годишнината от рождението на Хаджи Димитър

Или когато това е възможно, като прикачен файл на електронен адрес:

dorakumanova@abv.bg .

* Краен срок за изпращане на творби за участие: 17.04.2020 г. включително. Важи пощенското клеймо.

**ⅠⅤ. Критерии за оценяване:**

* Оригиналност, креативност и творчески подход към темата;
* Ясно и точно формулирана теза;
* Изразяване на личностна позиция;
* Осмисляне, аргументираност и достоверност на темата;
* Удачно подбрани аргументи;
* Използване на различни източници и коректност в тяхното посочване;
* Езикова и стилистична култура;
* Естетическо изпълнение.

**Ⅴ. Обща информация:**

* Творбите се оценяват от компетентни журита, които включват: преподаватели, експерти, художници;
* Наградените получават диплом и парични и/или предметни награди;
* Всички участници ще получат диплом за участие;
* Авторите на наградените творби ще бъдат уведомени по телефон или електронна поща;
* Награждаването на участниците ще се извърши на церемония /в рамките на програмата на Майски дни на културата „Сливенски огньове“ – 2020 г./.

**За повече информация:**

Дора Чанева – гл. експерт в дирекция „Образование, култура и връзки с обществеността“

тел. 044/611221; 0879599053

e-mail: [dorakumanova@abv.bg](mailto:dorakumanova@abv.bg)

**Формуляр за участие**

**в Национален ученически конкурс за есе, стихотворение,**

**рисунка и мултимедиен проект**

**„Тоз, който падне в бой за свобода, той не умира…“,**

**посветен на 180-годишнината от рождението на сливенския войвода и**

**борец за свобода Хаджи Димитър**

|  |  |
| --- | --- |
| **В кое направление на конкурса участвате?** |  |
| **Име на творбата/творбите** |  |
| **Трите имена на участника** |  |
| **Клас /възраст/** |  |
| **Училище** |  |
| **Име на ръководителя** |  |
| **Точен адрес** |  |
| **Телефон за контакти** |  |
| **E-mail:** |  |